CELEX: C2007/247/63
Language: mt
Date: 2007-10-20 00:00:00
Title: Kawża T-326/07: Rikors ippreżentat fit- 30 ta' Awwissu 2007 — Cheminova et vs Il-Kummissjoni

20.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 247/38
            
         Rikors ippreżentat fit-30 ta' Awwissu 2007 — Cheminova et vs Il-Kummissjoni
   (Kawża T-326/07)
   (2007/C 247/63)
   Lingwa tal-kawża: l-Ingliż
   Partijiet
   
      Rikorrenti: Cheminova A/S (Harboøre, id-Danimarka), Cheminova Agro Italia Srl (Ruma, l-Italja), Cheminova Bulgaria EOOD (Sofia, il-Bulgarija), Agrodan SA (Madrid, Spanja) u Lodi SAS (Grand Fougeray, Franza) (rappreżentanti: C. Mereu u K. Van Maldegem, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tordna l-annullament tad-Deċiżjoni tal-Kummissjoni 2007/389/KE;
            
         
               —
            
            
               tordna lill-konvenuta tbati l-ispejjeż kollha ta' dawn il-proċedimenti.
            
         Motivi u argumenti prinċipali
   Id-Direttiva tal-Kunsill 91/414 li tikkonċerna t-tqegħid fis-suq ta' prodotti għall-protezzjoni tal-pjanti (1) tipprovdi li l-Istati Membri m'għandhomx jawtorizzaw prodott għall-protezzjoni tal-pjanti sakemm is-sustanzi attivi tiegħu ma jkunux elenkati fl-Anness I u sakemm ma tiġix sodisfatta kull kundizzjoni stabbilita fih. Ir-rikorrenti jitolbu l-annullament tad-Deċiżjoni tal-Kummissjoni 2007/389/KE tas-6 ta' Ġunju 2007 dwar in-non-inklużjoni tal-malathion fl-Anness I tad-Direttiva tal-Kunsill 91/414/KEE u l-irtirar ta' awtorizzazzjonijiet għal prodotti għall-ħarsien tal-pjanti li fihom dik is-sustanza (2).
   In sostenn tar-rikors tagħhom, ir-rikorrenti jsostnu li d-deċiżjoni kkontestata hija xjentifikament inkompleta u vvizzjata fis-sens li tonqos milli tieħu in kunsiderazzjoni l-provi xjentifiċi kollha dwar il-malathionli ġew ippreżentati lill-konvenuta. Barra minn hekk, skond ir-rikorrenti, din tikser l-Artikoli 4(1) u 5(1) tad-Direttiva 91/414 u l-Artikolu 95(3) KE peress li l-konvenuta naqset milli tagħmel reviżjoni inter pares (“peer review”) ta' l-iktar data reċenti.
   Barra minn hekk, ir-rikorrenti jsostnu li d-deċiżjoni kkontestata kienet ibbażata fuq rapport xjentifiku li ma ġiex imħejji fit-terminu stabbilit fl-Artikolu 8(7) tar-Regolament 451/2000.
   Barra minn hekk, ir-rikorrenti jallegaw, fost l-oħrajn, li seħħ ksur tal-prinċipji ta' proporzjonalità, ta' non-diskriminazzjoni, ta' sussidjarjetà u ta' amministrazzjoni tajba kif ukoll ta' l-obbligu ta' motivazzjoni u tad-dritt tagħhom li jinstemgħu.
   Fl-aħħar nett, ir-rikorrenti jsostnu li mhux se jkunu jistgħu jeżerċitaw id-drittijiet ta' proprjetà intellettwali tagħhom skond l-Artikolu 13 tad-Direttiva 91/414 f'dak li jirrigwarda l-pakkett ta' data ppreżentat lill-konvenuta.
   
      (1)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU 1991 L 230, p. 1).
   
      (2)  ĠU 2007 L 146, p. 19.